На основу Решења стечајног судије Привредног суда у Пожаревцу Ст. бр. 10/15 од 10.12.2015. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009, 99/2011, 71/2012 и 83/2014*), Закона о изменама и допунама Закона о Агенцији за лиценцирање стечајних управника („Службени гласник РС“ број 89/2015) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника:

**Водопривредно хидрограђевинско привредно друштво**

**"ХИДРОГРАДЊА И ЕРОЗИЈА" АД у стечају,**

**ул. Моше Пијаде бр.12, Пожаревац**

**ОГЛАШАВА**

**продају имовине**

**методом јавног нaдметања**

Предмет продаје је непокретна имовинa стечајног дужника и то:

|  |  |  |  |
| --- | --- | --- | --- |
| **Р.бр.**  **имовинске целине** | **Предмет продаје** | **Почетна цена**  **(дин.)** | **Депозит (дин.)** |
| **1.** | Непокретности које се налазе у Доњем Милановцу на адреси Капетан Мишин Брег бб.  - КП 1679/2 уписана у ЛН 133 КО Доњи Милановац, укупне површине 14 а, земљиште у грађевинском подручју, у својини стечајног дужника.  Објекат на КП 1679/2 уписан у ЛН 133 КО Доњи Милановац и то као:  -Зграда пословних услуга, уписана као зграда бр.1, површине 150 м2 у основи, власништво стечајног дужника; | **1.165.343,00** | **517.931,00** |
| **2.** | Локал Л-43 у пословно тржном центру „Нови дом“ у ул.Моше Пијаде бб, Пожаревац, укупне површине 24м2,  изграђен на КП 1560/1, 1560/2, 1561, 1562/1, 1562/2, 1563, 1564 и 1565 КО Пожаревац,  **-** ванкњижно власништво стечајног дужника- | **756.294,00** | **302.518,00** |

Детаљан приказ и опис имовине дат је у продајнoj документацији.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од по **20.000,00 динара + ПДВ** за сваку имовинску целину. Профактура се може преузети сваког радног дана у периоду од 1000 до 1400 часова, уз претходну најаву поверенику стечајног управника. **Рок з**а откуп продајне документације је **25.09.2018. године**.
2. уплате **депозит** на текући рачун стечајног дужника број **200-2818640101005-65 код Банке Поштанска штедионица а.д. Београд,** или положе неопозиву првокласну банкарску гаранцију наплативу на први позив, најкасније **5 радних дана пре одржавања продаје** (рок за уплату депозита истиче закључно са **25.09.2018. године**) са позивом на број имовинске целине. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управник, Теразије 23, VIспрат, Београд, закључно са **25.09.2018.** године до 15 часова по београдском времену (GMT +2). У обзир ће се узети само банкарске гаранције које пристигну на назначену адресу у назначено време. У случају да се као депозит положи првокласна банкарска гаранција, оригинал исте се ради провере искључиво лично мора доставити. Банкарска гаранција мора имати **рок важења до 03.12.2018.** године.
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје, односно до 25.09.2018. године, сваким радним даном од 1000 до 1400 часова уз претходну најаву на телефон 034/302-230 поверенику стечајног управника.

Након уплате депозита, а најкасније до 25.09.2018. године, потенцијални купци, ради благовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **02.10.2018. године у 1100 часова** на следећој адреси:

**Агенција за лиценцирање стечајних управника - Центар за стечај, Теразије бр. 23, III спрат, „Симпо сала“.**

**Регистрација учесника** почиње **два сата** пре почетка јавног надметања, а завршава се **10 минута** пре почетка јавног надметања, односно у периоду од **0900** до **1050** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Закључењу купопродајног уговора се приступа у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, закључењу купопродајног уговора се приступа у року од 2 (два) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

Овлашћено лице: Повереник **Гвозден Јовановић,** контакт телефон: **034/302-230.**